Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 34. számú melléklet a 46/2009. (XII. 30.) PM rendelethez
Paragraph Index: 2871

34. számú melléklet a 46/2009. (XII. 30.) PM rendelethez FINANSZÍROZÁSI ALAPOKMÁNY (központi beruházásra, lakásépítésre, lakástámogatásra, feladatfinanszírozásra) Kitöltési útmutató a „Finanszírozási Alapokmány”-hoz A Finanszírozási Alapokmányt az Ámr. 108. § (1) bekezdés a)-c), valamint e) és g) pont hatálya alá tartozó fejezeti kezelésű előirányzatokra kell kitölteni. A Finanszírozási Alapokmány Kincstárhoz történő benyújtása elektronikus formában történik a www.allamkincstar.gov.hu (e-adat menüikon) weboldalon keresztül. Az elektronikus beküldéshez kapcsolódó megjegyzések: Általános információk Elektronikus úton való beküldéshez a fejezet számára a Kincstár Informatika egy „belépési nevet” és „jelszót” regisztrál a http://eadat.allamkincstar.gov.hu (ftp file forgalommal kétirányú) szerveren a megbízott beküldő személyek számára. A GYIK (gyakori kérdésekre adott válaszok) több helyen is hozzáférhetők. Az Alapokmány mentése kizárólag az „ELLENŐRZÉS + MENTÉS” gombbal generálhat elektronikusan jól beküldhető file nevet, amelyet nem szabad átnevezni. A hibák megelőzése érdekében a Kincstár honlapján, vagy az e-adat-ról elérhető legfrissebb, legnagyobb verzió (ver…..xls) számú üres Excel file töltendő le! A Kincstár iktatószámmal ellátott Alapokmány befogadását, vagy elutasítását igazolja vissza. Az elektronikusan beérkezett alapokmányokat a Kincstár alapvető hiányosságok, logikai-számszaki hibák esetén, még feldolgozás előtt, egyszerűsített hibaüzenettel visszaküldi! Módosító, záró és tárgyévi első okmány esetén kötelező a már visszaigazolt Alapokmány szám megadása is, mert az üresen hagyott cellát a Kincstár hibaként, vagy új okmányként kezeli! A még kitöltetlen cellák is hibát okoznak! Elsőként jelölni kell, hogy „Módosított” vagy „Új, vagy tárgyévi első” vagy „Záró” okmányról van szó, majd a kitöltést a sárga és rózsaszín cellákban a hibaüzenetek megszűnéséig folytatni kell! - A sárga cellák kitöltése kötelező! - A rózsaszín cellákból kötelező választani, vagy a kitöltés tartalmától válhatnak kötelezően kitöltendő cellává (sárga színre vált). - A zöld cellákba lehetséges további adatok beírása, melyek feltételesen kötelezőek (esetleg adatok máshova történő beírása után sárga színre váltanak)! - A piros cellák, szövegek hibaüzenetek. - A szürke háttérben található cellákba ne írjon! Az Alapokmány kitöltési útmutatója: Az Alapokmányon „Feladat” (F), illetve „Központi beruházás” (B) esetén a megfelelő rovatba „X”-et kell beírni. Az okmányon történt változtatásokat, módosításokat jelezni szükséges. A részfeladat/beruházás lezárását követően - e rendelet 55. § (5) bekezdés a) pontjában foglaltak figyelembe vételével - Záróokmányt kell benyújtani. Az Alapokmány száma rovatba feladatfinanszírozás esetén a feladat- és részfeladat számot, központi beruházás esetén a beruházási azonosítót két részre - öt plusz négy karakterre - bontva kell beírni. Feladatfinanszírozás esetében kötelező a feladat azonosító szám kitöltése. 1.1. pont A szakmai program megvalósítását célzó részfeladat/beruházás meghatározását tartalmazza. Továbbá kötelező kitölteni a törvénysor ÁHT-T azonosítóját; a költségvetési cím, alcím és jogcím szerinti besorolást. A mennyiben Pályázatos rendszerű közösségi, vagy nemzeti támogatásból valósul meg a projekt akkor az az adott rubrikában X-szel kell jelölni. 1.2. pont A költségvetési törvénnyel összhangban töltendő ki. Az okmány sorszámát – az azonos napon elkészített és beküldött okmányokat kell növekvő sorszámmal ellátni – meg kell adni annak érdekében, hogy a feldolgozás sorrendje biztosított legyen (egyidejű beküldés esetén nagyon fontos). 2.1. pont Az adott részfeladat/beruházás megnevezését kell beírni. 2.2. pont Az Alapokmány módosítása esetén röviden ismertetni kell a módosítás indokát. 2.3. pont Amennyiben a Fejezet a rendelkezési jogot előirányzat-módosítással átengedi a részfeladat közvetlen megvalósítója, a saját, illetve más fejezet intézménye (az elsődleges elszámolás készítője) részére, abban az esetben a kockába „X” betűt kell beírni. Ha a fejezet magának tartja fenn az előirányzat feletti rendelkezési jogosultságot vagy a költségvetési szervnek előirányzat-módosítás nélküli rendelkezési és utalványozási jogosultságot biztosít, a kockát üresen kell hagyni. Az EU azonosítót kötelező kitölteni a Phare, a Schengen Alap, a TENT-T és egyéb uniós források esetén. 3.1. pont Az elsődleges elszámolási hely rovatba annak a költségvetési szervnek a nevét és intézményi ÁHT-I azonosítóját kell beírni, amelyik a költségvetési előirányzatból közvetlenül részesül. 3.2. pont Az önálló, részben önálló, a részjogkörrel rendelkező költségvetési szerv vagy a kincstári körön kívüli szervezet nevét, adószámát és bejegyzett székhelyének postai címét kell rögzíteni, amelynek a nevére a számlát kiállítják. A megvalósulás helyének országkódját is válassza ki. Kincstári körön kívüli megvalósító esetén az intézményi ÁHT-I rovatot nem kell kitölteni. Kötelező jelölni az adóalanyiságot. Ha a megvalósító nem rendelkezik sem magyar, sem külföldi adószámmal, sem adóazonosító jellel a magyar adószám cellába írjon be 11 db 1-est. Ügyeljen az adószámok beírási helyére, adószám hiányában a Kincstár az engedélyokirat befogadását visszautasítja. Pályázatos jellegű okmány esetén kötelező megadni a KSH gazdálkodási forma kódot. Minősítési kód:

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes